turjo4nis/wikipedia-bn-dump-20250701 huggingface dataset:
জহা চাউল

জহা চাউল হচ্ছে ছোট বা মধ্যম আকারের একধরনের সুগন্ধি চাল। অসমের মাটি ও জলবায়ু জহাধানের জন্য উপযোগী হওয়ার কারণে চালটি মূলতঃ অসমে উৎপাদিত হয়। জহা চাউলে যথেষ্ট পরিমাণে প্ৰাকৃতিক সুগন্ধি ২-এসিটাইল-১-পাইরোলাইন নিহিত হয়ে থাকার জন্য চালটি নিজস্ব গন্ধযুক্ত হয়।

২০০৭ সালে প্ৰথম জাৰ্মানী, যুক্তরাজ্য ও সুইজারল্যান্ডে ১৭ মেট্ৰিক টন জহা চাউল রপ্তানি করা হয়। কিন্তু ২০০৮ সালের এপ্ৰিলে বাসমতি চাল বাদে অন্য চাউলের রপ্তানিতে কেন্দ্ৰীয় সরকার নিষেধাজ্ঞা জারি করার জন্য অসম ৩৩ মেট্ৰিক টন জহা চাউলের রপ্তানির চুক্তি বাতিল করে। ২০১১ সালে এই নিষেধাজ্ঞা উঠিয়ে নেওয়া হয়।

২০১৩ সালে অসম কৃষি বিশ্ববিদ্যালয় জহা চাউলকে ভৌগোলিক স্বীকৃতি দিতে চেন্নাইতে অবস্থিত ভৌগোলিক স্বীকৃতি পঞ্জীয়কের উদ্দেশ্যে এক প্ৰস্তাব প্ৰস্তুত করে পাঠায়। সেই বছরের সেপ্টেম্বরে কেন্দ্ৰীয় প্ৰতিষ্ঠানটিতে সৰ্থেবারীর কাঁসা-পিতলের শিল্প, কাৰ্বি বস্ত্ৰশিল্প ও গোয়ালপাড়ার শীতল পাটী দলিচা শিল্পের সাথে জহা চাউলের ভৌগোলিক স্বীকৃতি মিলিয়ে আবেদন পত্ৰ (ক্ৰমিক নং ৪৩৯) দাখিল করে। ভারতীয় পেটেণ্ট, ডিজাইন ও ট্ৰেডমাৰ্ক নিয়ন্ত্ৰক প্ৰকাশ করা তথ্য মতে ২০১৫ সালের ৩১ মাৰ্চ পর্যন্ত জহা চাউলের ভৌগোলিক স্বীকৃতি প্ৰারম্ভিক পরীক্ষণ পৰ্যায়ে আছে।
২০১৭ সালের মাৰ্চ মাসে জহা চাউল ভৌগোলিক স্বীকৃতি লাভ করে।

ইতিহাস
৪ৰ্থ শতকে মাধব কন্দলি রচনা করা সপ্তকাণ্ড রামায়ণে খরিকা জহার উল্লেখ আছে।

উৎপাদন ও কৃষি পদ্ধতি
অসমের প্ৰায় ২০,০০০ হেক্টর কৃষিভূমিতে জহা ধান চাষ করা হয় এবং রাজ্যটিতে বছরে প্ৰায় ৩০,০০০ মেট্ৰিক টন জহা চাউল উৎপাদিত হয়।

অসমের অধিকাংশ অঞ্চলে করা ধানচাষের মত জহাধানের চাষও দ্বি-রোপণ পদ্ধতিতে করা হয়। সাধারণত জৈষ্ঠ-আষাঢ় মাসে বীজতলায় ছড়িয়ে শ্রাবণ-ভাদ্র মাসে এই চারা জমিতে বোনা হয় এবং অঘ্রান-পৌষ মাসে তোলা হয়। ভারতীয় কৃষি পদ্ধতির কালভিত্তিক ভাগসমূহের দিক থেকে (শালিধান, আহুধান, বাওধান ও বড়োধান) জহা ধানকে শালিধানে অন্তৰ্ভুক্ত করা যায়। চালের প্ৰকারের ভিত্তিতে জহা একধরনের লাহিধান, অৰ্থাৎ জহা চাউল থেকে জলখাবারও প্ৰস্তুত করা যায়।

প্ৰকার

বিভিন্ন প্ৰকারের জহা ধানসমূহ হচ্ছে এইধরনের:

তথ্যসূত্র

খাদ্যশস্য
ধানের জাত
ভারতীয় রন্ধনশৈলী
বাঙালি রন্ধনশৈলী
অসমীয়া রন্ধনশৈলী
আসামের অর্থনীতি
ভারতের চাল উৎপাদন
আসামের উদ্ভিদ
আসামের ভৌগোলিক নির্দেশক
মোঃ শামসুল হক (রাজনীতিবিদ)

মোঃ শামসুল হক (২৯ জানুয়ারী ১৯৩০–২৭ মে ২০০৫) বাংলাদেশের ময়মনসিংহ জেলার একজন রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ময়মনসিংহ-১৫ ও  ময়মনসিংহ-২ আসনের সংসদ সদস্য ছিলেন। ভাষা আন্দোলনে অবদানের জন্য ২০২১ সালে তাঁকে মরণোত্তর একুশে পদক প্রদান করা হয়।

প্রাথমিক জীবন
মোঃ শামসুল হক ১৯৩০ সালের ২৯ জানুয়ারী তারাকান্দা উপজেলার কামারিয়া গ্রামে জন্মগ্রহণ করেন। তার পুত্র শরীফ আহমেদ বর্তমানে এই আসনটির সংসদ সদস্য হিসাবে নির্বাচিত হয়েছেন এবং প্রতিমন্ত্রীর দায়িত্ব পালন করছেন।

ভাষা আন্দোলন 
১৯৫২ সালের ভাষা আন্দোলনের সময় তিনি ছিলেন আনন্দ মোহন কলেজ, ময়মনসিংহ এর উচ্চ মাধ্যমিকের ছাত্র। আন্দোলনে যোগ দেওয়ায় তাকে ময়মনসিংহ শহরের স্টেশন রোড থেকে গ্রেফতার করে পুলিশ। তিনি এসময় ৬ মাস কারাগারে কাটান। ময়মনসিংহ শহরে প্রথম শহীদ মিনার নির্মাণের সাথে তিনি যুক্ত ছিলেন।

রাজনৈতিক জীবন 
শামসুল হক ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭০ সালের তৎকালীন পূর্বপাকিস্তান প্রাদেশিক নির্বাচনে আওয়ামী লীগের প্রার্থী হিসেবে প্রাদেশিক পরিষদ সদস্য নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-১৫ আসন থেকে সংসদ সদস্য নির্বাচিত হন।

তিনি ১৯৮৬ সালের তৃতীয়, ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ময়মনসিংহ-২ আসন থেকে সংসদ সদস্য নির্বাচিত হন।

১৯৮৮ সালে ফুলপুর উপজেলা পরিষদের চেয়ারম্যান  হিসাবে নির্বাচিত হন। তিনি ১৯৯৬ সালে পাট মন্ত্রণালয়ে সংসদীয় কমিটির সভাপতি ছিলেন।

পরিবার  
তার মৃত্যুর পর তার পুত্র শরীফ আহমেদ ময়মনসিংহ-২ আসন থেকে দশম ও একাদশ সংসদ নির্বাচনে সংসদ সদস্য নির্বাচিত হয়েছেন। ২০১৮ সালের মন্ত্রীসভায় শরীফ আহমেদ সমাজকল্যাণ মন্ত্রণালয় এর প্রতিমন্ত্রী হিসেবে দায়িত্ব পান। বর্তমানে তিনি 
গৃহায়ন ও গণপূর্ত মন্ত্রণালয় এর প্রতিমন্ত্রী হিসেবে দায়িত্ব পালন করছেন।

স্থাপনা
তার কীর্তিকে স্মরণ করে ময়মনসিংহ শহরের টাউন হল সংলগ্ন ভাষা সৈনিক শামসুল হক মঞ্চ করা হয়েছে।

তার নামে  তারাকান্দা উপজেলায় ভাষা সৈনিক শামসুল হক কলেজ প্রতিষ্ঠিত হয়েছে। ২০২৩ সালে কলেজটি এম. পি. ও. ভুক্ত হয়।

তথ্যসূত্র

১৯৩০-এ জন্ম
২০০৪-এ মৃত্যু
ময়মনসিংহ জেলার রাজনীতিবিদ
প্রথম জাতীয় সংসদ সদস্য
তৃতীয় জাতীয় সংসদ সদস্য
পঞ্চম জাতীয় সংসদ সদস্য
সপ্তম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
বাংলা ভাষা আন্দোলনের সক্রিয় কর্মী
ভাষা আন্দোলনে একুশে পদক বিজয়ী
একুশে পদক বিজয়ী
বাংলাদেশ কৃষক শ্রমিক আওয়ামী লীগের রাজনীতিবিদ
আমিনুল হক (রাজনীতিবিদ)

ব্যারিস্টার আমিনুল হক ছিলেন একজন বাংলাদেশি রাজনীতিবিদ ও সাবেক মন্ত্রী। তিনি রাজশাহী-১ আসন থেকে বাংলাদেশ জাতীয়তাবাদী দলের (বিএনপি) মনোনয়নে সংসদ সদস্য নির্বাচিত হন এবং ২০০১ সাল থেকে ২০০৬ সাল পর্যন্ত খালেদা জিয়ার দ্বিতীয় মন্ত্রিসভায় ডাক ও টেলিযোগাযোগ মন্ত্রণালয়ের মন্ত্রীর দায়িত্ব পালন করেন। মৃত্যুর পূর্ব পর্যন্ত তিনি বাংলাদেশ জাতীয়তাবাদী দলের (বিএনপি) ভাইস চেয়ারম্যান হিসেবে দায়িত্ব পালন করেন।

প্রারম্ভিক জীবন 
আমিনুল রাজশাহী জেলার গোদাগাড়ী উপজেলার কেল্লাবাড়ুইপাড়া গ্রামে জন্মগ্রহণ করেন। তার পিতার নাম ফাহিম উদ্দিন বিশ্বাস ও মাতার নাম আনোয়ারা খাতুন। শিক্ষাজীবনে তিনি আইন বিষয়ে স্নাতকোত্তর ডিগ্রি অর্জন করেন।

রাজনৈতিক জীবন 
১৯৯১ সালের পঞ্চম জাতীয় সংসদ নির্বাচনে আমিনুল হক বিএনপির মনোনয়নে রাজশাহী-১ আসন থেকে নির্বাচন করে ৬১,৯৭৫ ভোট লাভ করেন ও আওয়ামী লীগের প্রার্থী মো. মহসীনকে পরাজিত করে প্রথমবারের মত সংসদ সদস্য নির্বাচিত হন। ১৯৯৬ সালের ১৫ ফেব্রুয়ারির একদলীয় নির্বাচনে বিনা প্রতিদ্বন্দ্বিতায়, ১৯৯৬ সালের সপ্তম জাতীয় সংসদ নির্বাচনে ৮৩,৯৯৪ ভোট পেয়ে ও ২০০১ সালে অষ্টম জাতীয় সংসদ নির্বাচনে একই আসনে ১,৩০,৬৩১ ভোট পেয়ে সংসদ সদস্য নির্বাচিত হন। তবে ২০১৮ সালে একাদশ জাতীয় সংসদ নির্বাচনে অংশ নিয়ে আওয়ামী লীগের প্রার্থী ওমর ফারুক চৌধুরীর কাছে পরাজিত হন।

২০০১ সালের নির্বাচনের পর বিএনপি সরকার গঠন করলে তিনি ১০ অক্টোবর ২০০১ তারিখে ডাক ও টেলিযোগাযোগ মন্ত্রণালয়ের মন্ত্রী হিসেবে দায়িত্ব পান। ২৯ অক্টোবর ২০০৬ তারিখ পর্যন্ত তিনি এ দায়িত্ব পালন করেন।

অভিযোগ ও কারাবরণ 
২০০৫ সালে আমিনুল মন্ত্রী থাকাকালীন বিএনপি নেতা রাজশাহী-৩ আসনের তৎকালীন সাংসদ আবু হেনা, আমিনুলের বিরুদ্ধে উদ্রবাদী নেতা বাংলা ভাইকে মদদ দেওয়ার অভিযোগ আনেন। ২০০৭ সালের জানুয়ারিতে বাংলা ভাই’র ফাঁসি কার্যকরের প্রাক্কালে ইসলামী জঙ্গিবাদের মদদ দাতাদের মধ্যে একজন হিসেবে আমিনুলের নাম বলেন। ২০০৭ সালের জুলাইতে তার অবর্তমানে রাজশাহীর জেলা আদালত আমিনুলকে ২০০৪ সালে বাগমারা উপজেলায় জঙ্গী সংগঠন জামাত-উল-মুজাহিদীন বাংলাদেশকে মদদ ও মানুষকে নির্যাতনের অভিযোগে ৩০ বছর ৬ মাসের কারাদণ্ড প্রদান করে।

২০০৯ সালের মে মাসে যুক্তরাষ্ট্র-ভিত্তিক সংবাদ মাধ্যম ফ্রন্টলাইন ওয়ার্ল্ড প্রতিবেদন প্রকাশ করে যেখানে ২০০৪ সালে মন্ত্রী থাকাকালীন জার্মান টেলিযোগাযোগ কোম্পানি সিমেন্সকে কাজ পাইয়ে দেওয়ার জন্য ঘুষ গ্রহণের অভিযোগ আনা হয়। ২০০৯ সালের জুলাইতে আমিনুল আদালতে আত্মসমর্পণ করেন ও তাকে জেলে পাঠানো হয়। পরবর্তীতে তিনি জামিনে মুক্তি পান। ২০১৮ সালের জানুয়ারিতে বাংলাদেশের প্রধানমন্ত্রী শেখ হাসিনা প্যারাডাইস পেপার্সে নাম আসা ৫০ জন বাংলাদেশীদের মধ্যে আমিনুল একজন বলে উল্লেখ করেন।

ব্যক্তিগত ও পারিবারিক জীবন 
আমিনুল হক ব্যক্তিগত জীবনে আভা হকের সাথে বিবাহ বন্ধনে আবদ্ধ হন। তার ভাই এনামুল হক বাংলাদেশ পুলিশের সাবেক আইজি। ২০১৯ সালের ২১ এপ্রিল তিনি ঢাকার একটি হাসপাতালে ৭৬ বছর বয়সে মৃত্যুবরণ করেন।

তথ্যসূত্র 

বাংলাদেশ জাতীয়তাবাদী দলের রাজনীতিবিদ
রাজশাহী জেলার রাজনীতিবিদ
পঞ্চম জাতীয় সংসদ সদস্য
ষষ্ঠ জাতীয় সংসদ সদস্য
সপ্তম জাতীয় সংসদ সদস্য
অষ্টম জাতীয় সংসদ সদস্য
খালেদা জিয়ার দ্বিতীয় মন্ত্রিসভার সদস্য
বাংলাদেশের সাবেক মন্ত্রী
২০১৯-এ মৃত্যু
১৯৪০-এর দশকে জন্ম
রাজশাহী জেলার ব্যক্তি
আমিনুল হক (দ্ব্যর্থতা নিরসন)

আমিনুল হক নামে নিম্নের ব্যক্তিবর্গকে নির্দেশ করতে পারেঃ

 আমিনুল হক (রাজনীতিবিদ), বাংলাদেশি রাজনীতিবিদ ও সাবেক মন্ত্রী।
 আমিনুল হক (অ্যাটর্নি জেনারেল), বাংলাদেশের ৬ষ্ঠ অ্যাটর্নি জেনারেল।
 আমিনুল হক (অভিনেতা), চলচ্চিত্র জগতে আমিন নামে অধিক পরিচিত একজন বাংলাদেশী চলচ্চিত্র অভিনেতা, নাট্যকার এবং নির্দেশক ছিলেন।
 আমিনুল হক (ফুটবলার), সাবেক বাংলাদেশী ফুটবলার।
 আমিনুল হক বাদশা, বাংলাদেশী সাংবাদিক ও গ্রন্থকার।

আরও দেখুন 
 এ. এম. আমিনুল হক, বাংলাদেশী প্রকৌশলী, বেসামরিক সরকারি কর্মচারী এবং বাংলাদেশ পানি উন্নয়ন বোর্ডের মহাপরিচালক।
 এ জে এম আমিনুল হক, বাংলাদেশের স্বাধীনতা যুদ্ধের বীর উত্তম খেতাবপ্রাপ্ত একজন মুক্তিযোদ্ধা।
 সিকদার আমিনুল হক, একজন বাংলাদেশী কবি ছিলেন।

আরবি পুরুষবাচক প্রদত্ত নাম
পুরুষবাচক প্রদত্ত নাম
মেলান্দহ উমির উদ্দিন পাইলট উচ্চ বিদ্যালয়

মেলান্দহ উমির উদ্দিন পাইলট উচ্চ বিদ্যালয় ময়মনসিংহ বিভাগের জামালপুর জেলার মেলান্দহ উপজেলায় অবস্থিত। এই বিদ্যালয়টি জামালপুর জেলার অন্যতম ঐতিহ্যবাহী শিক্ষা প্রতিষ্ঠান। ৬ষ্ঠ-১০তম গ্রেড সমমানের পাঠদান করা হয়। অত্র প্রতিষ্ঠানে প্রায় ২০০০ এর মত ছাত্রছাত্রী রয়েছে। ১৯৩৭ সালে তৎকালীন ইংরেজ শাসনামলে প্রতিষ্ঠা পায় বিদ্যালয়টি। বিদ্যালয়টির একটি প্রশস্ত খেলার মাঠ রয়েছে। মূল ভবনটি একতলা ও নতুন ভবনটি দ্বিতল বিশিষ্ট।

পরীক্ষাসমূহঃ 
জেএসসি, এসএসসি ও এসএসসি ভোকেশনাল।

পোশাকঃ 
সাদা শার্ট ও নেভি ব্লু প্যান্ট।

খেলাধুলা ও অন্যান্য কার্যক্রমঃ 
বিদ্যালয়টিতে ফুটবল ও ক্রিকেট, ভলিবলসহ  শীতকালীন ক্রীড়ানুষ্ঠান হয়।পাঠদানের পাশাপাশি অন্যান্য কার্যক্রমের জন্য মেলান্দহ উমির উদ্দিন পাইলট উচ্চ বিদ্যালয় বেশ সুপরিচিত। এই ক্লাবগুলো স্কুলের অভ্যন্তরীণ সহ বিভিন্ন আন্তঃপ্রতিষ্ঠান প্রতিযোগিতা আয়োজন করে থাকে। ক্লাবগুলো অন্যান্য বিভিন্ন প্রতিযোগীতায় অংশ নিয়েও স্কুলের জন্য সম্মান বয়ে এনে থাকে। এবং তারা প্রতিবছরই  পাঠ্যক্রমের বাইরের বিভিন্ন কাজে অংশগ্রহণ করে সাফল্য লাভ করছে।

ব্র্যাক কেন্দ্রীক স্কুলটির একটি সমৃদ্ধ পাঠাগার রয়েছে যেখানে বিভিন্ন ধরনের বই সরবরাহ করা হয়ে থাকে।

তথ্যসূত্র 

 শীতকালীন ক্রীড়ানুষ্ঠান

 মেলান্দহ উপজেলায়

জামালপুর জেলার বিদ্যালয়
ঋতব্রত মুখোপাধ্যায়

ঋতব্রত মুখোপাধ্যায় হলেন একজন ভারতীয় অভিনেতা, যিনি মূলত বাংলা চলচ্চিত্র এবং মঞ্চে কাজের জন্য পরিচিত। তিনি শিশু শিল্পী হিসেবে অভিনয়জীবন শুরু করেন এবং দ্রুতই তাঁর অভিনয় দক্ষতার জন্য প্রশংসিত হন। পরবর্তী সময়ে বিভিন্ন চলচ্চিত্র এবং ওয়েব ধারাবাহিকে তাঁর পরিপক্ব অভিনয় তাঁকে বাংলা বিনোদন জগতে একটি বিশেষ স্থান এনে দিয়েছে। তার উল্লেখযোগ্য চলচ্চিত্র হলো ওপেন টি বায়োস্কোপ (২০১৫), জেনারেশন আমি (২০১৮) এবং গোয়েন্দা জুনিয়র (২০১৯)।

কর্মজীবন 
২০১২ সালে সুজয় ঘোষ পরিচালিত কাহানি সিনেমায় একটি ছোট্ট ভূমিকায় অভিনয়ে ঋতব্রতের অভিনয় জীবন শুরু হয়েছিলো। তার পরবর্তী চলচ্চিত্র ছিল অনিন্দ্য চট্টোপাধ্যায়ের পরিচালনায় ওপেন টি বায়োস্কোপ। দুর্গা সহায় এবং দ্য ওয়াটারফল ছোট ছবিটিতেও ঋতব্রত কেঁদ্রগত চরিত্রে অভিনয় করেছিল।

চলচ্চিত্রের তালিকা

শর্ট ফিল্ম এবং ওয়েব সিরিজ

থিয়েটার

পুরস্কার এবং মনোনয়ন

ব্যক্তিগত জীবন 
মুখোপাধ্যায়ের বাবা শান্তিলাল মুখোপাধ্যায়ও বাংলা চলচ্চিত্র ও টেলিভিশন শিল্পের একজন অভিনেতা।

তথ্যসূত্র

বহিঃসংযোগ 
 

জীবিত ব্যক্তি
কলকাতার অভিনেতা
পশ্চিমবঙ্গের অভিনেতা
বাঙালি থিয়েটার ব্যক্তিত্ব
বাংলা চলচ্চিত্র অভিনেতা
আন্তোনিও সালিয়েরি

আন্তোনিও সালিয়েরি (; ১৮ আগস্ট ১৭৫০ - ৭ মে ১৮২৫) ছিলেন একজন ইতালীয় ধ্রুপদী সুরকার, সঙ্গীত পরিচালক এবং শিক্ষক। তিনি ভেনিস প্রজাতন্ত্রের ভেরোনার দক্ষিণের লেনিয়াগোয় জন্মগ্রহণ করেন। প্রাপ্ত বয়সে তিনি হাবস্‌বুর্গে কাটান এবং সেখানেই তার কর্মজীবন অতিবাহিত করেন।

সালিয়েরি আঠারো শতাব্দীর শেষভাগে অপেরার বিকাশে গুরুত্বপূর্ণ ভূমিকা পালন করেন। ফ্লোরিয়ান লিওপল্ড গাসমান ও ক্রিস্টফ ভিলিবাল্ড গ্লুকের শিক্ষার্থী হিসেবে সালিয়েরি কসমোপলিটার সুরকার ছিলেন এবং তিনটি ভাষায় অপেরা লিখেছেন। সালিয়েরি অপেরাধর্মী সুরের শব্দভাণ্ডারে অনেক বৈশিষ্ট্য যোগ করেন এবং সমকালীন সুরকারের উপর তার সঙ্গীতের ব্যাপক প্রভাব ছিল।

সালিয়েরির সঙ্গীত ১৮০০ ও ১৮৬৮ সালের মধ্যে ধীরে ধীরে হারিয়ে যেতে থাকে এবং খুবই অল্প শোনা যেত। বিংশ শতাব্দীর শেষভাগে পিটার শেফারের মঞ্চনাটক আমাডেয়ুস (১৯৭৯) ও এর চলচ্চিত্ররূপে (১৯৮৪) সালিয়েরির কাল্পনিক চিত্রায়নের ফলে পুনরায় তার খ্যাতি ছড়িয়ে পড়ে। ১৭৯১ সালে মাত্র ৩৫ বছর বয়সে ভোল্‌ফগাংক্‌ আমাডেয়ুস মোৎসার্টের মৃত্যুর পর গুজব ছড়ায় মোৎসার্ট ও সালিয়েরি একে অপরের প্রতিদ্বন্দ্বী ছিলেন এবং সালিয়েরি তাকে বিষ পান করিয়ে হত্যা করেন। তবে গবেষণায় দেখা যায় তারা দুজনেই একে অপরের কাজকে শ্রদ্ধা করতেন।

তথ্যসূত্র 

১৭৫০-এ জন্ম
১৮২৫-এ মৃত্যু
১৯শ শতাব্দীর ইতালীয় সুরকার
ইতালীয় অপেরা সুরকার
ইতালীয় ধ্রুপদী সুরকার
অস্ট্রিয়ায় ইতালীয় অভিবাসী
পুরুষ অপেরা সুরকার
ইতালীয় রোমান ক্যাথলিক
প্রথম মহীপাল

প্রথম মহীপাল ছিলেন পাল সাম্রাজ্যের একাদশতম সম্রাট ও পালাধিপতি দ্বিতীয় বিগ্রহপালের পুত্র। তিনি তার রাজত্বকালে পিতার হৃতরাজ্য পুনর্বিজয় করে বিলুপ্ত সাম্রাজ্যের বৃহদাংশ উদ্ধার করেছিলেন। বাংলার লোকশ্রুতিতে মহীপালের কীর্তি গৌরবান্বিত হয়ে আছে। তিনি আনুমানিক ৯৭৭ খ্রিষ্টাব্দ থেকে ১০২৭ খ্রিষ্টাব্দ পর্যন্ত রাজত্ব করেন।

কৃতিত্ব
দ্বিতীয় বিগ্রহপালের রাজত্বকালে বৃহৎ পালরাজ্যের অধিকাংশ করচ্যুত হয়ে মগধাঞ্চলে কেন্দ্রীভূত হয়ে গিয়েছিল। প্রথম মহীপাল অনেক বছরের অবিরত সংগ্রামের পর হৃত উত্তরবঙ্গ ও পূর্ববঙ্গ অধিকার করে রাজ্যের অভ্যন্তরীণ শান্তিশৃঙ্খলা পুনঃস্থাপন করেন। সারনাথের অনেক জীর্ণ বৌদ্ধবিহার ও মন্দিরের সংস্কার, নতুন মন্দির-বিহারের প্রতিষ্ঠা, বুদ্ধগয়া বিহারের সংস্কার প্রভৃতি তার প্রতিষ্ঠা বাড়িয়ে দিয়েছিল।

বাংলার লোকায়ত ক্ষেত্রে "মহীপালের গীত" সম্রাট মহীপালকে স্মরণীয় করে রেখেছে। তার নামাঙ্কিত বাংলার বিভিন্ন নগর (রংপুরের মাহীগঞ্জ, বগুড়ার মহীপুর, দিনাজপুরের মাহীসন্তোষ, মুর্শিদাবাদের মহীপাল) এবং দীঘি (দিনাজপুরের মহীপালদীঘি, মুর্শিদাবাদের সাগরদীঘি) আজও তার স্মৃতি বহন করছে।

তথ্যসূত্র 
 

পাল রাজবংশ
বাংলার ইতিহাস
পাল রাজা
বুরেওয়ালা

বুরেওয়ালা (), (), পাকিস্তানের পাঞ্জাবের ভেহারী জেলার একটি শহর। বুরেওয়ালা শহরটি বুরেওয়ালা তহসিল সদর দফতর, যেটি জেলা প্রশাসনের প্রশাসনিক উপবিভাগ হিসেবে কাজ করে থাকে। এটি ৩০°১০'০এন ৭২°৩৯'০ই দ্রাঘিমাংশে অবস্থিত এবং এটির উচ্চতা প্রায় ১৩৩ মিটার (৪৯ ফুট) এ অবস্থান করছে। পাকিস্তানের ১৯৯৮ সালের আদমশুমারীর হিসাব অনুযায়ী, বুরেওয়ালার জনসংখ্যা ছিল প্রায় ১৫০,০০০ জন এর মত। ২০০০ সাল পর্যন্ত, জনসংখ্যা দিক থেকে এটি পাকিস্তানের ৩১তম বৃহত্তম শহর হিসেবে পরিচিত। বুরেওয়াল এর ডাক কোড হচ্ছে ৬১০০১।

তথ্যসূত্র

বহিঃসংযোগ
Burewala News Online 
Burewala News Online Urdu Page 

পাকিস্তানের শহর
পাঞ্জাব, পাকিস্তানের জনবহুল স্থান
চকওয়াল

চকওয়াল (পাঞ্জাবি এবং ) পাকিস্তানের পাঞ্জাব শহরের চকওয়াল জেলার রাজধানী এবং প্রধান শহর। এটি ইসলামাবাদের রাজধানী থেকে প্রায় ৯০ কিলোমিটার দক্ষিণ-পূর্ব অবস্থিত  এবং প্রাদেশিক রাজধানী লাহোর থেকে প্রায় ২৭০ কিলোমিটার দূরে অবস্থান করছে।

ইতিহাস
চকওয়াল পাকিস্তানের উত্তর পাঞ্জাবের পোটোহারের ধননী অঞ্চলে অবস্থান করছে। ১৮৫৭ সালের বিদ্রোহ চলাকালে চকওয়ালের চৌধুরীগণ (সরপাক) ব্রিটিশ রাজ্যের হাত ধরে চকওয়াল থেকে রাওয়ালপিন্ডিতে রাজধানীকে শক্তিশালী করে তোলার লক্ষে খিলত ও জগীরদের হাতে তুলে দেন।

২০০৯ সালের এপ্রিল মাসে, একটি মসজিদে সন্ত্রাসী হামলার ফলে ৩০ জনেরও অধিক লোক নিহত হয়েছিল।

তথ্যসূত্র

পাকিস্তানের শহর
পাঞ্জাবের (পাকিস্তান) শহর
চিনিওট

চিনিওট  (উর্দু, ) পাকিস্তানের পাঞ্জাব রাজ্যের চিনিট জেলার প্রশাসনিক সদর দপ্তর এটি একটি শহর। চিনাব নদীর তীরে এটি তার অসাধারণ কাঠের আসবাবপত্র, স্থাপত্য ও মসজিদের জন্য সুপরিচিত এবং এটি ওমর হায়াত মহলের বাড়ির জন্যও জনপ্রিয়।

জনসংখ্যার উপাত্ত
১৯৯৮ সালের আদমশুমারি হিসাব অনুযায়ী, চিনিওট জেলার জনসংখ্যা ছিল প্রায় ৯৬৫,১২৪ (যার মধ্য ১৭২,৫২২ নগর অন্তর্ভুক্ত)। এছাড়াও ২০১০ সালের আনুমানিক আদমশুমারি হিসাব অনুযায়ী, চিনিওট শহরের শহুরে জনসংখ্যা ছিল প্রায় ২০১,৭৮১ জন এর মত। এখানকার জনগনের পাঞ্জাবী ভাষায় কথা বলে থাকে।

জলবায়ু

চিনিওট একটি গরম আধা-শুষ্ক জলবায়ু এলাকা। এখানকার আবহাওয়া পরিবর্তনশীল।

চিত্রমালা

তথ্যসূত্র

বহিঃসংযোগ
 Chiniot Tehsil Municipal Administration's official site
 Chiniot Map

পাকিস্তানের শহর
পাঞ্জাবের (পাকিস্তান) শহর
চিনিওট জেলা
পাঞ্জাব, পাকিস্তানের জনবহুল স্থান
গুজার খান

গুজর খাঁ (পাঞ্জাবি/) পাকিস্তানের পাঞ্জাব প্রদেশের রাওলপিন্ডি জেলার একটি শহর। এটি গুজর খাঁর তহসিল সদর দপ্তর এবং পাঞ্জাবের বৃহত্তম তহসিল ভূমি অঞ্চল হিসেবে পরিচিত এলাকা।

গুজর খাঁ পাকিস্তানের ইসলামাবাদ থেকে প্রায় ৫৫ কিলোমিটার দক্ষিণপূর্ব এবং পাঞ্জাব রাজধানী লাহোরের উত্তর-পশ্চিমের প্রায় ২২০ কিলোমিটার দক্ষিণে অবস্থান করছে। ভৌগোলিক অবস্থান অনুযায়ী, শহরটির উত্তরে রাওয়ালপিন্ডি, ইসলামাবাদ ও এটক, দক্ষিণে ঝািলাম, লাহোর ও গুজরাত, পূর্বে আজাদ জম্মু ও কাশ্মীর ও কাহুতা এবং পশ্চিমে চকওয়াল এবং খুশাব ঘিরে রেখেছে।

শহরটি পোঠোহার অঞ্চলের প্রাণকেন্দ্রে অবস্থান করছে, যেটি শহর ও পার্শ্ববর্তী অঞ্চলটি তার সামরিক সংস্কৃতির জন্য বিখ্যাত এবং কখনও কখনও শহীদানের জমীন হিসাবে পরিচিত, এঠছাও এটি নিশান-ই-হায়দরের থেকে সম্মানজন ২টি পুরস্কার গ্রহণ করেছেন। শহরের অন্যান্য কেন্দ্রের মত এখানকার প্রধান জেলা শহরেও হাসপাতাল রয়েছে, যেখানে বেসরকারি ও জনস্বাস্থ্য ও চিকিৎসা সেবা রয়েছে।

তথ্যসূত্র

পাকিস্তানের শহর
পামোলিভ (মার্কা)

পামোলিভ (ইংরেজি:Palmolive) ট্রেডমার্কের পণ্যগুলি মার্কিন কোম্পানি কোলগেট-পামোলিভ দ্বারা উৎপাদিত। পামোলিভ নামটির উৎপত্তি ১৮৯৮ সালে এবং কোম্পানিটি বিভিন্ন দেশে পণ্য বিক্রি করে। পণ্যগুলির মধ্যে অন্তর্ভুক্ত সাবান, শ্যাম্পু, চুলের কন্ডিশনার, শরীর ধৌত এবং হাত ধৌত করার তরল। এছাড়াও কিছু দেশে পণ্যের তালিকায় থালাবাসন ধৌত করার তরলও অন্তর্ভুক্ত।

ইতিহাস 
এটি ১৮৬৪ সালে প্রতিষ্ঠিত হয়। বি. জে. জনসন সাবান কোম্পানি ১৮৯৮ সালে পাম ও অলিভ তেল দিয়ে পামোলিভ সাবান উৎপাদন শুরু করে,  উক্ত সূত্রটি কোম্পানির দ্বারা তৈরি করা হয়েছিল। ১৯২৮ সালে কোলগেট এবং পালমোলিভ কোম্পানি একত্রিত হয়। ১৯৫৩ সালে কোম্পানিটি যৌথ উদ্যোগের কোম্পানিতে পরিণত হয়ে কোলগেট-পালমোলিভ কোম্পানি নাম ধারণ করে।

তথ্যসূত্র

বহিঃসংযোগ
 অফিসিয়াল ওয়েবসাইট 

কোলগেট-পামোলিভ মার্কা
সাবানের মার্কা
মার্কিন মার্কা
পরিষ্কারক পণ্যের মার্কা
চুলের যত্নের পণ্য
শ্যাম্পুর মার্কা
ত্বকের যত্নের মার্কা
১৮৯৮-এ প্রবর্তিত পণ্য
সিটি পলিটেকনিক ইনস্টিটিউট

সিটি পলিটেকনিক ইনস্টিটিউট, খুলনা বাংলাদেশে খুলনায় অবস্থিত বৃহত্তম এবং প্রথম বেসরকারি পলিটেকনিক ইনস্টিটিউট।

ইতিহাস 
২০০৩ এর প্রথম দিকে, ফোর্ড ফাউন্ডেশনটি বাংলাদেশ কারিগরি শিক্ষা বোর্ড-এর পাঠ্যক্রমের উপর ভিত্তি করে ৪ বছরের দীর্ঘ কোর্সসহ সিটি পলিটেকনিক ইনস্টিটিউট, খুলনা প্রতিষ্ঠা করে।

অনুষদ এবং বিভাগ 
এই প্রতিষ্ঠান বাংলাদেশ কারিগরি শিক্ষা বোর্ডের অধীনে প্রকৌশল ডিপ্লোমা, টেক্সটাইল প্রযুক্তির ডিপ্লোমা এবং ছয় মাসের সংক্ষিপ্ত কোর্স প্রদান করে।

প্রকৌশল ডিপ্লোমা 
 কম্পিউটার প্রযুক্তি
 ইলেকট্রনিক্স প্রযুক্তি
 ইলেক্টিক্যাল প্রযুক্তি
 পুরকৌশন প্রযুক্তি
 টেলিযোগাযোগ প্রযুক্তি
 মেকানিক্যাল প্রযুক্তি 
 মেরিন প্রযুক্তি

টেক্সটাইল প্রযুক্তি ডিপ্লোমা 

 টেক্সটাইল প্রযুক্তি 
 গার্মেন্টস ডিজাইন এবং প্যাটার্ন তৈরি প্রযুক্তি

ছয় মাসের সংক্ষিপ্ত কোর্স 

 কম্পিউটার অফিস অ্যাপ্লিকেশন 
 ডাটাবেস প্রোগ্রামিং

আরো দেখুন 

খুলনা পলিটেকনিক ইনস্টিটিউট
ঢাকা পলিটেকনিক ইনস্টিটিউট

তথ্যসূত্র

বহিঃসংযোগ
 

খুলনা বিভাগের পলিটেকনিক ইনস্টিটিউট
২০০৩-এ বাংলাদেশে প্রতিষ্ঠিত
২০০৩-এ প্রতিষ্ঠিত শিক্ষাপ্রতিষ্ঠান

বাংলাদেশের বেসরকারি পলিটেকনিক ইনস্টিটিউট
খুলনায় শিক্ষা
গুজরাত (পাকিস্তান)

গুজরাত (পাঞ্জাবি, ), পাকিস্তানের পাঞ্জাব প্রদেশের একটি শহর। এটি গুজরাত জেলার রাজধানী এবং পাকিস্তানের ১৮তম বৃহত্তম শহর। সিয়ালকোট এবং গুজরানওয়াল এর নিকটবর্তী শহরগুলির সাথে গুজরাতের রপ্তানি-ভিত্তিক অর্থনীতির সাথে তথাকথিত শিল্প নগরীগুলির স্বর্ণযুগের ত্রিভুজময় অংশ হিসেবে ধরা হয়।

ভৌগোলিক অবস্থান

পাকিস্তানের গুজরাতের দুটি বিখ্যাত নদী ঝিলম নদী এবং চিনাব নদীর মধ্যে অবস্থিত একটি প্রাচীন শহর হিসেবে পরিচিত। ভৌগোলিক অবস্থান অনুযায়ী, শহরটির উত্তর-পূর্ব দিকে জম্মু ও কাশ্মির, পূর্ব-পশ্চিমে ঝিলম নদী থেকে পূর্ব এবং দক্ষিণ-পূর্ব দিকে চিনাব নদী দ্বারা আবদ্ধ, এটি গুজরানওয়ালা ও সিয়াওলকোট জেলায় বিভক্ত এবং পশ্চিমে মন্দি বাহাউদ্দিন জেলা। গুজরাতে মোট তিনটি তহসিল রয়েছে, যার নাম হচ্ছে; সরাই আলমগীর, খরিয়ান ও গুজরাত।

জলবায়ু
গুজরাতের জলবায়ু প্রায় নাতীশীতোঞ্চ।

আরো দেখুন
 গুজরাত

তথ্যসূত্র

পাকিস্তানের শহর
পাঞ্জাব, পাকিস্তানের জনবহুল স্থান
পাঞ্জাবের (পাকিস্তান) শহর
ঝং

ঝং  (পাঞ্জাবী এবং ) পাকিস্তানের পাঞ্জাব প্রদেশের কেন্দ্রীয় অঞ্চলের ঝং জেলার রাজধানী শহর। এটি চিনাব নদীর পূর্ব তীরে অবস্থিত। ২০১৭ সালের আদমশুমারি আনুমানিক হিসাব অনুযায়ী পাকিস্তানের জনসংখ্যা ছিল প্রায় ৪১৪,১৩১ জন এর মত। এটি সুলতান বাহু এবং হীর ও রঞ্জা সমাধির জন্য পরিচিত।

শিক্ষা প্রতিষ্ঠান
 লাহোর কলেজ ফর উইমেন ইউনিভার্সিটি (ঝং ক্যাম্পাস)
 পশু-চিকিৎসক ও পশু বিজ্ঞান বিশ্ববিদ্যালয় (ঝং ক্যাম্পাস)
 সরকারি পোস্ট স্নাতক কলেজ, ঝং
 চিনাব কলেজ ঝাং, ঝাং
 ফারান মডেল কলেজ ঝাং

উল্লেখযোগ্য ব্যক্তিত্ব
 আব্দুস সালাম
 আলীম দার
 হর গোবিন্দ খোরানা
 হীর রাঞ্জা

তথ্যসূত্র

বহিঃসংযোগ
Punjab Government (Jhang District profile)

পাকিস্তানের শহর
পাঞ্জাবের (পাকিস্তান) শহর
ঝং জেলা
পাঞ্জাব, পাকিস্তানের জনবহুল স্থান
১৫শ শতাব্দীতে প্রতিষ্ঠিত জনবহুল স্থান
কামাল কাদীর

কামাল কাদীর ( জন্ম: ৪ মার্চ ১৯৭১) একজন বাংলাদেশী-মার্কিন শিল্পোদ্যোক্তা। তিনি পরিচিত বাংলাদেশে প্রথম ই কমার্স প্রতিষ্ঠান সেলবাজার এবং মোবাইল ব্যাংকিং সেবা বিকাশ এর প্রতিষ্ঠাতা হিসাবে। ২০০৯ সালে টেড তাকে টেড ফেলো হিসাবে মনোনীত করে এবং ওয়ার্ল্ড ইকোনমিক ফোরাম তাকে ইয়ং গ্লোবাল লিডার হিসাবে ঘোষণা করে।

জন্ম ও শিক্ষা জীবন
কামাল কাদীরের জন্ম ১৯৭১ সালের ৪ মার্চ যশোরে। বাবা যশোরের আইনজীবী ছিলেন। দশ ভাইবোনের মধ্যে কামাল কাদীর সবার ছোট। ১৯৭১ সালে মার্চে যুদ্ধ শুরু হলে পুরো পরিবার গ্রামের বাড়ি নড়াইলে চলে যায়। দেশ স্বাধীন হলে আবার যশোরে ফিরে আসে। যুদ্ধে বাড়ি লুটপাট হওয়ায় নতুন করে জীবন শুরু করতে হয়। ১৯৭২ সালের জুলাই মাসে বাবা দুর্ঘটনায় মারা গেলে পুরো পরিবারে বড় ধাক্কা লাগে। এরপর মা দশ ভাইবোনকে মানুষ করেছেন। মাধ্যমিক পাস করার পরে কামাল কাদীর বৃত্তি নিয়ে পড়তে চলে যান যুক্তরাষ্ট্রে।
তিনি ওবেরলিন কলেজ থেকে বিএ এবং  এমআইটি স্লোন স্কুল অব ম্যানেজমেন্ট এমবিএ করেন।

কর্ম জীবন
কামাল কাদীর ইনসাইট ভেঞ্চার পার্টনারসে শিক্ষানবিস হিসাবে কাজ করেছেন, এটি অসিডেন্টার পেট্রোলিয়াম এর বাংলাদেশে ব্যবসা উন্নয়ন সংক্রান্ত কাজ করত এবং তিনি নিউইয়র্ক সিটি চেম্বার অফ কমার্সের হয়ে কাজ করেছেন।

বাংলাদেশে ই কমার্সের সাথে তিনি সেলবাজার.কম দিয়ে পরিচিত করান। ৪০ লাখ গ্রাহক হওয়ার পর এটি টেলিনর কোম্পানির গ্রামীণফোন কর্তৃক অধিগ্রহণ করা হয়। পরবর্তীতে এটি এখানেই.কম নামে পরিবর্তিত হয়। 

বর্তমানে কাদীর বিকাশ, মোবাইল ফোন ভিত্তিক অর্থ আদান প্রদানের একটি সার্ভিস এর প্রধান হিসাবে কাজ করছেন।

তিনি ওপেন ওয়ার্ল্ড ইনিশিয়েটিভ এর প্রতিষ্ঠাতা সদস্য। তিনি আনোয়ারুল কাদির ফাউন্ডেশনের সাথেও যুক্ত যেটি কিনা উন্নয়নশীল দেশগুলোতে উদ্ভাবন নিয়ে কাজ করে থাকে।

পুরস্কার
২০০৫ঃ এমআইটি আইডিয়াস এওয়ার্ড
২০০৭ঃ "Applying Technology to Benefit Humanity" এর জন্য টেক এওয়ার্ড  
২০০৮ঃ 
"Best Use of Mobile for Social & Economic Development" এর জন্য জিএসএম এসোসিয়েশন কর্তৃক গ্লোবাল মোবাইল এওয়ার্ড।
টেলিকম এশিয়ার  "Asian Innovation of the Year" এওয়ার্ড
"Best E-Content for Development" এর জন্য ভারতের মন্থন পুরস্কার
২০০৯ঃ ওয়ার্ল্ড ইকোনমিক ফোরাম ইয়ং গ্লোবাল লিডার
২০১৫ঃ স্কাহাব ফাউন্ডেশনের ২০১৫ সালের সামাজিক উদ্যোক্তা পুরস্কার 
২০১৬ঃ ওবেরলিন এলামনাই এওয়ার্ড
২০২১: আইসিটি বিজনেস পারসন অব দ্য ইয়ার 
২০২১: বেস্ট ই-ক্যাশ/মানি অ্যান্ড সিএসআর অ্যাওয়ার্ড 
২০২৩: লাইফটাইম অ্যাচিভমেন্ট অ্যাওয়ার্ড - আইসিটি মন্ত্রণালয় ২০২২ 
২০২৩: গ্লোবাল হাই-ইমপ্যাক্ট  লিডার্স ইন ফাইন্যান্স - 2023 Class of its Finance Leaders Fellows 
২০২৩: এন্ট্রাপ্রেনিউর অব দ্য ইয়ার - বাংলাদেশ সি-স্যুট অ্যাওয়ার্ড ২০২৩

তথ্যসূত্র

আরও দেখুন
বিকাশ 
গ্রামীণফোন

বহিঃসংযোগ
 Kamal Quadir at Crunchbase
 Anuwarul Quadir Foundation
 Livemint.com article

বাংলাদেশী বংশোদ্ভূত মার্কিন ব্যক্তি
জীবিত ব্যক্তি
বাঙালি ব্যক্তিত্ব
মহান ব্যক্তিত্ব
মোবাইল টেলিযোগাযোগ
২১শ শতাব্দীর বাঙালি
পুনম সিনহা

পুনম সিনহা (অথবা চন্ডিরামানী) (জন্ম: ৩ নভেম্বর ১৯৪৯) হলেন একজন ভারতীয় অভিনেত্রী এবং ফ্যাশন মডেল। তিনি তার ক্যারিয়ারের শুরুর দিকে, কোমল নামে হিন্দি চলচ্চিত্রে অভিনয় করেছিলেন। তিনি ১৯৬৮ সালে আয়োজিত "মিস ইয়াং ইন্ডিয়া" জয়লাভ করেছেন। তিনি হিন্দি চলচ্চিত্রতে পার্শ্ব ভূমিকায় অভিনয়ের পাশাপাশি দুটি চলচ্চিত্রের প্রযোজক ছিলেন।

প্রারম্ভিক জীবন
পুনম হায়দ্রাবাদের একটি সিন্ধি পরিবারে জন্মগ্রহণ করেন।

ক্যারিয়ার
জিগরি দোস্ত, দিল দিওয়ানার মতো চলচ্চিত্রে তিনি কোমল নামে নিজেকে উপস্থাপন করেছিলেন। ১৯৭৩ সালে মুক্তিপ্রাপ্ত সবক চলচ্চিত্রে তিনি শত্রুঘ্ন সিনহার বিপরীতে অভিনয় করেছিলেন।

এই দুইজন পরবর্তীতে ১৯৮০ সালে বিবাহ বন্ধনে আবদ্ধ হন। চলচ্চিত্রে অভিনয়ের পূর্বে, দুইজন সর্বপ্রথম ভ্রমণকালে একটি ট্রেনের ভবনে সাক্ষাৎ করেছিলেন। বিয়ের পর, তিনি মূলত তার সন্তানদের লালনপালন করার জন্য তার অভিনয় পেশা ছেড়ে দেন। ত্রিশ বছরের দীর্ঘতম বিরতির পর, তিনি ২০০৮ সালে মুক্তিপ্রাপ্ত চলচ্চিত্র জোধা আকবরে অভিনয় করেন, যেখানে তিনি হামিদা বানু বেগম চরিত্রে অভিনয় করেছিলেন। মোলিকা হামিদা বানু বেগম - সম্রাট আকবরের মা, হৃত্বিক রোশন দ্বারা পরিচালিত, চলচ্চিত্র পরিচালক আশুতোষ গোয়ারিকের পরিচালিত।

ব্যক্তিগত জীবন

১৯৮০ সালে, তিনি অভিনেতা-রাজনীতিবিদ শত্রুঘ্ন সিনহাকে বিয়ে করেন। তাদের দুই ছেলে, অভিনেতা লাভ সিনহা এবং কুশ সিনহা এবং এক কন্যা বলিউড অভিনেত্রী সোনাক্ষী সিনহা রয়েছে।

চলচ্চিত্রের তালিকা
 জিগরি দোস্ত (১৯৬৮)
 আদমি অর ইনসান (১৯৬৯)
 আগ অর দাগ (১৯৭০)
সবক (১৯৭৩)
 শয়তান  (১৯৭৪)
 দিল দিওয়ানা (১৯৭৪)
 ড্রিম গার্ল  (১৯৭৭)
 মিত্র, মাই ফ্রেন্ড (২০০২)
 জোধা আকবর (২০০৮)
 প্রযোজক হিসেবে
 প্রেম গীত (১৯৮১) (সহকারী প্রযোজক)
 মেরা দিল লেকে দেখো (২০০৬)

তথ্যসূত্র

বহিঃসংযোগ

 

ভারতীয় চলচ্চিত্র অভিনেত্রী
২০শ শতাব্দীর ভারতীয় অভিনেত্রী
সিন্ধি ব্যক্তি
হিন্দি চলচ্চিত্র অভিনেত্রী
হায়দ্রাবাদ, ভারতের অভিনেত্রী
জীবিত ব্যক্তি
ভারতীয় নারী চলচ্চিত্র প্রযোজক
হায়দ্রাবাদের চলচ্চিত্র প্রযোজক
২১শ শতাব্দীর ভারতীয় অভিনেত্রী
১৯৪৯-এ জন্ম
অন্ধ্রপ্রদেশের নারী ব্যবসায়ী

ভারতীয় হিন্দু
সমাজবাদী পার্টির রাজনীতিবিদ
ভারতীয় অভিনয়শিল্পী-রাজনীতিবিদ
সিন্ধি বংশোদ্ভূত ভারতীয় ব্যক্তি